
DR 31.10.2012 9 

 
Keduanya tentang kes Geneva yang mana saya telah pun menjelaskan dengan 

agak terperinci semasa penggulungan saya di Dewan yang mulia ini. Akan tetapi Yang 
Berhormat ada menyebut jumlah yang terlibat RM4 bilion dan melebihi 80,000 pelabur. 
Maklumat yang ada pada saya ialah jumlah yang dapat dikesan dari segi pelabur lebih 
kurang 35,000 orang bukannya 80,000 orang, yang boleh dikesan setakat ini. Akan tetapi 
jumlah pelaburan sebenarnya melebihi RM4 bilion, boleh mencecah RM10 bilion. Jadi 
sudah terdapat satu gap yang besar di antara deposit yang diambil, liabiliti dan juga dari 
segi aset semasa yang ada di dalam syarikat tersebut. Soal mengapa ia mengambil masa 
yang begitu lama, saya kira ada dua pertimbangan Yang Berhormat. Pertamanya, syarikat 
ini pada mulanya berselindung di belakang perniagaan emas. Emas ini mempunyai satu 
daya tarikan sentimental kepada orang ramai kita, termasuk pemimpin-pemimpin sendiri 
cukup berminat dengan emas, dengan dinar emas dan sebagainya. Jadi terdapat perasaan 
bahawa ini satu perniagaan yang betul. 

Jadi Bank Negara keduanya terpaksa mengimbangi. Bank Negara ini pun dia tidak 
boleh terus masuk pada satu-satu masa kerana buat hari ini pun, apabila Bank Negara 
menyiasat Bank Negara juga kadang-kadang dimarahi. Pelabur kata sebab Bank Negaralah 
maka pelaburan mereka hilang. Kalau Bank Negara tidak masuk, mereka boleh lagi 
pulangan. Jadi dia kena imbangi juga dari segi apa yang - supaya tidak terlalu cepat dan 
tidak terlalu lambat. Keseimbangan inilah yang penting, yang mustahak, bila tidak terlalu 
lewat dan bila terlalu cepat. Jadi saya rasa kita semua akan belajar daripada pengalaman 
ini walaupun costly experiences, dengan izin. Semoga pengendalian kes-kes macam ini 
akan menjadi lebih baik pada masa-masa akan datang. Terima kasih. 

 

4. Tuan William Leong Jee Keen [Selayang] minta Menteri Perdagangan 
Antarabangsa dan Industri menyatakan sama ada: 

(a) Trans-Pacific and Partnership (TPP) mengadakan terma hak 
harta intelek yang akan mengakibatkan harga ubat generik 
(generic drugs) menjadi lebih mahal; dan 

(b) TPP akan dibahas dan diluluskan di Parlimen. 

Timbalan Menteri Perdagangan Antarabangsa dan Industri II [Dato’ Jacob 
Dungau Sagan]: Tuan Yang di-Pertua, terima kasih kepada Yang Berhormat Selayang. 
Rundingan Perjanjian Perkongsian atau dengan izin, Trans-Pacific Partnership (TPP) masih 
berjalan dan sehingga kini sebanyak 14 pusingan rundingan telah diadakan. Pusingan ke 
14 telah berlangsung di Amerika Syarikat dari 6 hingga 15 September 2012. TPP 
merupakan satu inisiatif untuk menubuhkan sebuah Perjanjian Perdagangan Bebas (FTAs) 
yang komprehensif dan standard yang tinggi.  

Skop liputan rundingan TPP adalah komprehensif. Selain daripada liberalisasi 
perdagangan barangan dan perkhidmatan, ini juga termasuk pelaburan kerjasama dan bina 
upaya. Ia merangkumi bidang-bidang seperti perolehan kerajaan, hak harta intelek, dasar 
persaingan, buruh, alam sekitar dan isu-isu oriental, dengan izin, yang meliputi isu 
kesepaduan peraturan, integrasi serantau, rangkaian bekalan persaingan serta enterprise 
kecil dan sederhana.  

■1050 

 Komitmen dan obligasi perlu diambil oleh negara-negara anggota dalam semua 
bidang yang dirundingkan. TPP perlu dilihat secara positif kerana ianya bakal menjadi 
sebuah kawasan perdagangan bebas yang merangkumi kesemua negara Asia Pasifik 
dengan pasaran hampir 2.7 bilion pengguna. Selain sembilan negara asal yang sedang 
merundingkan TPP, Kanada dan Mexico akan menjadi ahli rundingan yang baru mulai 
bulan Disember. Perdagangan Malaysia dengan sepuluh negara TPP ini merupakan 27.8 
peratus pasaran global Malaysia.  

 Tax bab hak harta intelek masih dirundingkan. Pihak kerajaan sedang menilai 
dengan teliti cadangan-cadangan dalam bab tersebut dan impaknya ke atas negara dan 
rakyat. Dalam hal ini, kerajaan akan mengambil pendekatan yang seimbang dalam 
memastikan bahawa FTA ini tidak akan menjejaskan usaha kerajaan untuk terus 
menjalankan tanggungjawab untuk memberi perkhidmatan kesihatan yang mampu milik 
kepada rakyat di samping memberi perlindungan sewajarnya kepada pemegang-pemegang 
hak harta intelek.  



Keduanya tentang kes Geneva yang mana saya telah pun menjelaskan dengan agak terperinci semasa penggulungan saya di Dewan yang mulia ini. Akan tetapi Yang Berhormat ada menyebut jumlah yang terlibat RM4 bilion dan melebihi 80,000 pelabur. Maklumat yang ada pada saya ialah jumlah yang dapat dikesan dari segi pelabur lebih kurang 35,000 orang bukannya 80,000 orang, yang boleh dikesan setakat ini. Akan tetapi jumlah pelaburan sebenarnya melebihi RM4 bilion, boleh mencecah RM10 bilion. Jadi sudah terdapat satu gap yang besar di antara deposit yang diambil, liabiliti dan juga dari segi aset semasa yang ada di dalam syarikat tersebut. Soal mengapa ia mengambil masa yang begitu lama, saya kira ada dua pertimbangan Yang Berhormat. Pertamanya, syarikat ini pada mulanya berselindung di belakang perniagaan emas. Emas ini mempunyai satu daya tarikan sentimental kepada orang ramai kita, termasuk pemimpin-pemimpin sendiri cukup berminat dengan emas, dengan dinar emas dan sebagainya. Jadi terdapat perasaan bahawa ini satu perniagaan yang betul. Jadi Bank Negara keduanya terpaksa mengimbangi. Bank Negara ini pun dia tidak boleh terus masuk pada satu-satu masa kerana buat hari ini pun, apabila Bank Negara menyiasat Bank Negara juga kadang-kadang dimarahi. Pelabur kata sebab Bank Negaralah maka pelaburan mereka hilang. Kalau Bank Negara tidak masuk, mereka boleh lagi pulangan. Jadi dia kena imbangi juga dari segi apa yang- supaya tidak terlalu cepat dan tidak terlalu lambat. Keseimbangan inilah yang penting, yang mustahak, bila tidak terlalu lewat dan bila terlalu cepat. Jadi saya rasa kita semua akan belajar daripada pengalaman ini walaupun costly experiences, dengan izin. Semoga pengendalian kes-kes macam ini akan menjadi lebih baik pada masa-masa akan datang. Terima kasih. 4. Tuan William Leong Jee Keen [Selayang] minta Menteri Perdagangan Antarabangsa dan Industri menyatakan sama ada: (a) Trans-Pacific and Partnership (TPP) mengadakan terma hak harta intelek yang akan mengakibatkan harga ubat generik (generic drugs) menjadi lebih mahal; dan (b) TPP akan dibahas dan diluluskan di Parlimen. Timbalan Menteri Perdagangan Antarabangsa dan Industri II [Dato' Jacob Dungau Sagan]: Tuan Yang di-Pertua, terima kasih kepada Yang Berhormat Selayang. Rundingan Perjanjian Perkongsian atau dengan izin, Trans-Pacific Partnership (TPP) masih berjalan dan sehingga kini sebanyak 14 pusingan rundingan telah diadakan. Pusingan ke 14 telah berlangsung di Amerika Syarikat dari 6 hingga 15 September 2012. TPP merupakan satu inisiatif untuk menubuhkan sebuah Perjanjian Perdagangan Bebas (FTAs) yang komprehensif dan standard yang tinggi. Skop liputan rundingan TPP adalah komprehensif. Selain daripada liberalisasi perdagangan barangan dan perkhidmatan, ini juga termasuk pelaburan kerjasama dan bina upaya. Ia merangkumi bidang-bidang seperti perolehan kerajaan, hak harta intelek, dasar persaingan, buruh, alam sekitar dan isu-isu oriental, dengan izin, yang meliputi isu kesepaduan peraturan, integrasi serantau, rangkaian bekalan persaingan serta enterprise kecil dan sederhana. #1050 Komitmen dan obligasi perlu diambil oleh negara-negara anggota dalam semua bidang yang dirundingkan. TPP perlu dilihat secara positif kerana ianya bakal menjadi sebuah kawasan perdagangan bebas yang merangkumi kesemua negara Asia Pasifik dengan pasaran hampir 2.7 bilion pengguna. Selain sembilan negara asal yang sedang merundingkan TPP, Kanada dan Mexico akan menjadi ahli rundingan yang baru mulai bulan Disember. Perdagangan Malaysia dengan sepuluh negara TPP ini merupakan 27.8 peratus pasaran global Malaysia. Tax bab hak harta intelek masih dirundingkan. Pihak kerajaan sedang menilai dengan teliti cadangan-cadangan dalam bab tersebut dan impaknya ke atas negara dan rakyat. Dalam hal ini, kerajaan akan mengambil pendekatan yang seimbang dalam memastikan bahawa FTA ini tidak akan menjejaskan usaha kerajaan untuk terus menjalankan tanggungjawab untuk memberi perkhidmatan kesihatan yang mampu milik kepada rakyat di samping memberi perlindungan sewajarnya kepada pemegang-pemegang hak harta intelek.